“ORGANIZACIÓN E XESTIÓN DA FEIRA DE ARTESANÍA NA VILA DE PORTONOVO DURANTE A TEMPADA DE VERÁN 2016”
ADMINISTRACIÓN LOCAL — Municipal — Sanxenxo (Contratos administrativos, 28/06/2016)

Aprobado o Pregos de Cláusulas Administrativas Particulares que rexen a contratación da “ORGANIZACIÓN E XESTIÓN DA FEIRA DE ARTESANÍA NA VILA DE PORTONOVO DURANTE A TEMPADA DE VERÁN 2016”, anúnciase a convocatoria para a súa contratación.1.—Obxecto: A contratación da “ORGANIZACIÓN E XESTIÓN DA FEIRA DE ARTESANÍA NA VILA DE PORTONOVO DURANTE A TEMPADA DE VERÁN 2016”. 2.—Duración do contrato: A duración do contrato será dende o 1 de xullo de 2016 ao 31 de agosto de 2016. De xeito excepcional, e por mor das posibles complexidades técnicas que en cada caso requira o desmontaxe das instalación, a data de finalización do contrato poderá ser ampliada, porén, non debe de superar os cinco días hábiles. Unha vez cumprido o referido prazo, cesará a ocupación do dominio público, debendo o adxudicatario deixar o chan de dominio público libre de toda ocupación dentro das 24 horas seguintes á data de remate, e deixando nas mesmas condicións nas que se atopaba antes da instalación das casetas.3.—Prezo do contrato e valor estimado do mesmo: Está determinado por dous importes: a. O valor parcial estimado do contrato é de 160.000,00 euros. O IVE é de 33.600,00 euros, e o valor parcial estimado do contrato, incluido o IVE ascende a 193.600,00 euros. O adxudicatario deberá entregar ó ente contratante unha cantidade mínima de 160.000,00 euros (sen IVE). O seu incremento será valorado nos aspectos sobre os que se desenvolverá a negociación. b. Por razón da natureza do contrato existe un componente non preedefinido do prezo, que se deberá fixar definitivamente na fase de negociación, en base aos parámetros seguintes: i. Hallarase o diferencial entre o importe global de facturación, segundo datos constatados da conta de explotación e a cantidade ofertada, reflectida no anterior apartado a) (parte fixa ou preedefinida do prezo). ii. Se o diferencial é positivo, se lle restarán os costes de execución da actividade, que sexan constatados, demostrables, cuantificables e verificables. Esta cifra será minorada na cantidade do apartado a., sempre que esta sexa positiva. iii. Se a cantidade resultante do cálculo anterior é positiva, se deducirá unha marxe de beneficio adicional, que poderá oscilar entre un mínimo de un 6% e un máximo dun 15%; porcentaxe que será fixada na comisión negociadora, de forma xustificada e tomando como referencia as estruturas de costes de cada unha das empresas licitadoras. No caso de que neste cálculo, nos proceda hallar este porcentual, dado que as cantidades reflectidas no apartado anterior resultan ser negativas, o beneficio entenderase implícito na propia oferta do interesado ao seu risco e ventura. iv. O suposto reflectido no apartado iii, (cantidade positiva) será considerada como o prezo adicional a satisfacer ao ente público adxudicador. A este respecto o importe resultante da comisión negociadora, deberase garantizar mediante calqueira dos medios contidos no TRLCSP (aval bancario, certificado de seguro de crédito e caución, metálico…). Esta garantía irase liberando a medida que se efectúen os ingresos ao ente público adxudicador.4.—Procedemento e tramitación: O contrato adxudicarase mediante procedemento negociado, en aplicación do disposto no art.170 b) do TRLCSP, toda vez que o precio global do contrato non pode determinarse previamente, como se reflecte na cláusula 2 deste prego; doutra banda, de conformidade co disposto no artigo 172 b) do TRLCSP, pódese recorrer ao procedemento negociado por canto trátase da prestación dun servizo público mediante xestión interesada, cun prezo inferior a 500.000,00 € e duración inferior a cinco anos. A tramitación será ordinaria.5.—Lugar e prazo de presentación de ofertas: dentro do prazo de CINCO (5) DÍAS NATURAIS. As proposicións presentaranse no Rexistro Xeral do Concello de Sanxenxo (en diante Concello), dado que aquí se atopa a sede social de Ínsula, das 9 ás 14 horas, agás o sábado que será das 9 ás 13 horas, dende o día seguinte a data da publicación do anuncio no BOPPO.6.—Criterio de adxudicación ou aspectos sobre os que se desenvolverá a negociación: Prezo mais alto. Expresarase nunha cantidade que non poderá ser inferior á cantidade de 160.000,00 € sen IVE.7.—Mesa de contratación: Non se constitúe.8.—Clasificación: Non se esixe.9.—Solvencias: a. Solvencia económica e financeira: Poderá acreditarse por dúas modalidades, a escoller polo licitador: i. Acreditarase mediante un seguro de indemnización por riscos da actividade vixente no que se inclúan coberturas de responsabilidade civil derivada do exercizo da actividade, como mínimo, ata o fin do prazo de presentación de ofertas, por importe equivalente ao triple do prezo certo, sen IVE, (160.000,00 €) que se detalla na cláusula 2ª do PCA, para o que se presentará un certificado expedido polo asegurador no que conste o importe e riscos asegurados e a data de vencemento do seguro, así como achegar o documento de compromiso vinculante da renovación ou prórroga que garanta o mantemento de cobertura durante toda a execución do contrato. Non será necesario acreditar esta solvencia se o licitador esta inscrito no Rexistro Oficial de Licitadores e Empresas Clasificadas do Estado ou no Rexistro Xeral de Contratistas da Comunidade Autónoma de Galicia de Galicia. ii. Acreditarase mediante o volumen anual de negocios, referido ao ano de maior volumen dentro dos TRES (3) últimos exercizos, por importe igual ou superior á 240.000,00 €/ano sen IVE. A estes efectos o licitador proposto para a adxudicaión presentará copia das súas Contas Anuais aprobadas e depositadas no Rexistro Mercantil, se o empresario estivese inscrito en dito rexistro, e no caso contrario polas depositadas no rexistro oficial no que deba estar inscrito. Os empresarios individuais non inscritos no Rexistro Mercantil acreditarán o seu volumen anual de negocios mediante os seus libros de inventarios e contas anuais legalizados polo rexistro mercantil. Non será necesario acreditar esta solvencia se o licitador esta inscrito no Rexistro Oficial de Licitadores e Empresas Clasificadas do Estado ou no Rexistro Xeral de Contratistas da Comunidade Autónoma de Galicia. b. Solvencia técnica e profesional: Acreditarase mediante a presentación polo licitador dunha relación dos principais servizos, que incluirá importe, datas e o destinatario, público ou privado, dos mesmos, realizados nos últimos CINCO (5) ANOS anteriores á data finalización do prazo de presentación de ofertas desta licitación, debendo acreditar o licitador como executado en servizos de igual ou similar natureza que os que constituen o obxecto do contrato, tomando como criterio de correspondencia entre os servizos executados polo licitador e os que constitúen o obxecto do contrato, a pertenza ao mesmo subgrupo de clasificación para o CPV 799956000-0 Servizos de organización de feiras e exposicións, durante o ano de maior execución do período citado, un importe igual ou superior ao 112.000,00 € (70% do prezo certo do contrato) sen incluír o IVE. Os servizos acreditaranse mediante certificados expedidos ou visados polo órgano competente, cando o destinatario sexa unha entidade do sector público ou, cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario.10.—Garantía definitiva: Garantía definitiva do 5% do importe da adxudicación inicial, referente ao prezo certo do contrato, excluído o IVE.11.—Entidade e información: Concello de Sanxenxo–Sección de Contratación. Tel.: 986720075. A documentación recollerase no Concello de Sanxenxo e a través da web www.sanxenxo.es Perfil de Contratante. Sanxenxo, 22 de xuño de 2016.—O presidente de Ínsula Sanxenxo SL, Gonzalo Gonzalo Pita.